26/02/2020 | Administración LocalMunicipal
Boiro
Anuncio de aprobación das bases do concurso Entroido 2020

ANUNCIO Na X. G. L. celebrada o día 12 de febreiro aprobáronse as bases do concurso do Entroido 2020, co seguinte texto: BASES DO CONCURSO DO ENTROIDO 2020 A Concellería de Cultura do Concello de Boiro, convoca unha nova edición do tradicional concurso de disfraces e carrozas que se realizará no marco das actividades de Entroido 2020 o martes, día 25 de febreiro, na Praza de Galicia.1. PARTICIPANTES. Neste concurso poderán inscribirse todas as asociacións, comunidades, grupos culturais, festeiros, veciñais…ou persoas que o desexen. Os inscritos neste concurso están obrigados a formar parte no desfile que comezará ás 18.00 horas na Praza de Galicia. Estes terán que confirmar a súa chegada ante a organización antes das 17.30 horas, onde lle comunicarán as indicacións necesarias. Non se permite a participación de animais no desfile. Non se permite o consumo de alcohol durante o desfile. En todo momento deberán cumprir as indicacións da organización. LUGAR E DATA DE CELEBRACIÓN O concurso terá lugar o martes día 25 de febreiro, ás 18.00 horas, na Praza de Galicia, percorrendo diferentes rúas ata rematar no mesmo sitio. Se as condicións meteorolóxicas non permitisen a realización do desfile, a organización poderá suspendelo ou aprazalo para outro día.2. MODALIDADES.  Individual/parella  Grupos  Carrozas  I ndividual/parella. –Poden participar a partir de 13 anos; farán constar o nome do disfrace e da persoa que se presenta.  Grupos. –Considérase grupo aquel que este formado polo menos tres participantes maiores de 13 anos cunha temática común.  Carroza. –Considérase carroza a un aparello móbil conformado por unha plataforma ou varias debidamente adornadas e acorde coa temática do grupo. A carroza estará formada como mínimo por catro persoas. Aqueles que participen cun vehículo, carroza, remolque ou outro de grandes dimensión comunicaránolo á organización cun mínimo de dous días de antelación. As medidas dos vehículos (carrozas) poden ser as seguintes: Longo: 11 metros máximo. Ancho: 2,5 metros máximo. Alto: 3,5 metros máximo. Así mesmo, os condutores dos vehículos ou carrozas deberán cumprir coa normativa vixente e dispor do seguro obrigatorio e o de responsabilidade civil, así como estar en posesión do permiso de condución correspondente. As carrozas deberán estar dotadas de medidas de seguridade para garantir o benestar das persoas. INSCRICIÓN. –As persoas interesadas poderán inscribirse de maneira gratuíta de diferentes maneiras:  Presencial ou vía telefónica: no Centro Social de Boiro ou no teléfono 981 84 26 35, de luns a venres de 10.00 a 14.30 horas.  Correo electrónico: enderezo de correo electrónico centrosocial@boiro. org  O prazo de inscrición rematará o venres 21 de febreiro ás 13.00 horas.  As persoas que non se inscribiron deste xeito poden facelo no mesmo día dende ás 16.30h ata ás 17.30 na Praza de Galicia. (O impreso de inscrición pódese descargar da web municipal: www.boiro. gal) 3. PREMIOS. –Os premios que excedan de 300 € aplicaráselle a correspondente retención fiscal segundo o regulamento do IRPF. Para poder optar aos premios os participantes deberán realizar o desfile. Os gañadores do concurso en cada unha das categorías acadarán os seguintes premios: INDIVIDUAIS GRUPOS CARROZAS 1.º 190 € 1.º 300 € 1.º 870 € 2.º 170 € 2.º 250 € 2.º 300 € 3.º 150 € 3.º 220 € 3.º 250 € 4.º 120 € 4.º 180 € A relación dos premiados daranse a coñecer rematado o desfile. Os participantes premiados deberán facilitar a seguinte documentación para que o Concello de Boiro poida efectuar o pagamento: – Persoas físicas: certificado bancario da titularidade da conta da persoa que se inscribiu no concurso e fotocopia do DNI e modalidade de instancia debidamente cuberta. Inclúense neste epígrafe os representantes que se inscriban nas categorías grupos e carrozas que non constan coma persoas xurídicas, é dicir, no caso de grupos integrados por persoas físicas, se poderá optar por un pago único á persoa representante do grupo ou carroza e que se inscriba en nome do grupo ou polo pago proporcional a cada un dos membros participantes, circunstancia que deberá figurar na acta debendo cada membro presentar a certificación bancaria.  No caso de menores premiados que non teñan conta bancaria poden facilitar o do pai, nai ou titor/a.  Persoas xurídicas: No caso de participar nesta modalidade deberán presentar una fotocopia do CIF, certificado bancario da titularidade da conta da asociación e modalidade de instancia debidamente cuberta. (A instancia pódese descargar na web municipal: www.boiro.org)  Esta documentación terá que presentarse no Rexistro Xeral do Concello de Boiro ata o día 3 de marzo do 2020. Non se admitirán solicitudes unha vez rematado o prazo.  Unha vez rematado o prazo de entrega da documentación para reclamar o premio, o persoal técnico do Departamento de Cultura, realizará o informe pertinente, segundo a acta do xurado, para a súa aprobación na Xunta de Goberno Local e posterior pagamento por transferencia bancaria aos premiados (persoa física ou asociación). 5. LUGAR E HORA. Os disfrazados nas tres modalidades do concurso poden presentarse o día 25 de febreiro ata ás 17.30h na Praza de Galicia ante a organización no lugar reservado. O desfile dará comezo ás 18.00 h, todos os participantes do concurso están obrigados a realizar o desfile, percorrendo diferentes rúas ata rematar no mesmo lugar.  Se as condicións meteorolóxicas non permitisen a realización do desfile, a organización poderá suspendelo ou pospoñelo.6. XURADO.  O xurado estará composto por dous técnicos de cultura e dous membros da corporación municipal, quedando estes facultados para resolver todos os aspectos que non estean contemplados nas presentes bases.  Tras a deliberación, os membros do xurado levantarán acta, debidamente asinada, da relación de premiados.  En caso de dúbida, a denominación de disfrace, grupo ou carroza será determinado polo xurado.  O xurado resérvase a posibilidade de declarar algún premio deserto ou transferilo a outra categoría.  A decisión do xurado darase a coñecer o día 25 de febreiro do 2020 na Praza de Galicia e será inapelable.  Calquera cuestión non contemplada nas presentes bases será resolta segundo o criterio da organización, sen estar obrigada a comunicalo previamente.  Toda interpretación sobre as presentes bases correspóndelle unicamente ao xurado.7. DEREITOS DE IMAXE. O Concello de Boiro resérvase a potestade de fotografar e/ou gravar aos participantes, así como a utilización das imaxes para promoción e difusión do evento.8. PUBLICIDADE DAS BASES. As presentes bases serán publicadas no taboleiro do Concello de Boiro e nas diferentes instalacións culturais coas que conta o noso Concello, dándolle maior difusión a través doutros medios de comunicación.9. DESCALIFICACIÓN DO CONCURSO. As persoas que non cumpran cos criterios establecidos pola organización poderán ser eliminados.10. RESPONSABILIDADE. O Concello de Boiro non se fai responsable dos danos morais ou materiais que, a si mesmos ou a terceiros, ocasionen os/as participantes deste desfile e concurso de Entroido 2020.11. ACEPTACIÓN DOS PARTICIPANTES. A participación neste desfile/concurso implica a aceptación das presentes bases. En Boiro, a 19 de febreiro do 2020. Alcalde de Boiro Leodegario Kirichenko Valpuesta